c: text/html

text:
Palm beach – Diadomingo marduga polisnan ta bay parkeer plaats di Gusto, un area conoci caba pa diferente problema den oranan di marduga. Na yegada polisnan ta compronde cu lo no tawata trata di un pelea, pero un asalto. Na e sitio polisnan ta topa cu un turista masculino severamente ...Read More »
Atracador arma a bay “di acuerdo” cu señora pa solamente bay cu placa y laga su tas
Morgenster/Primavera – Diadomingo anochi den careda di 11:45 polis ta haya melding di un atraco arma cu a tuma luga ariba un señora. Na prome instante informacion tawata poco confuso, a pensa cu ta den Wayaca e atraco a tuma luga. Algun rato despues, patruya cu tawata bayendo e ...Read More »
Toyota Tercel cu posiblemente lo tawata envolvi den atraco intercepta, un persona a keda deteni
Mahuma/Aeropuerto – Dialuna marduga algo prome cu 12:30 e mes un patruya cu a caba di baha e señora cu a wordo atraca na su cas, ta spot e Toyota Tercel color blanco. Esaki tawata aeropuerto bayendo ariba. Polis a dune ordo pa para, pero esaki a gaña para pero ...Read More »
Autoridad dunando mas antencion na abuso di animalnan
Diasabra un polis atento a subri riba Facebook, riba e facebook page di Animal Abuse Report Aruba y a mira varios potret horibel y tristo di abuso di bestia cu ta pasando riba nos isla. Na un cas na Balashi nan a mira cu tin un cacho cera den un ...Read More »
Robo na Ton Li supermarkt na Weg Seroe Preto
Weg Seroe Preto – Diadomingo mainta trempan polis ta bay Ton Li supermarkt na Weg Seroe Preto pa un atraco. Na yegada un señora di edad ta conta polis cu un homber cara tapa a drenta y ataca e, pero no a usa ningun arma, ta pensa kizas door cu ...Read More »
Atraco arma a cuminsa pa 2017, La Estrella situa den Certified a bira victima
Certified Mega Mall – Diasabra anochi algo prome cu 7’or un atraco arma door di homber cu ta papia spaño ta sosode na La Estrella den e mall di Certified. “Cuatro di december 2016 un cabayero a wordo atraca cu arma di candela den baño na e mes un mall ...Read More »
Hoben cu a trata na pone fin na su bida hiba cu urgencia hospitaal
Santa Lucia- Dr Horacio E. Oduber Hospitaal Diasabra mainta polis ta bay cu urgencia un adres na Santa Lucia pa un persona cu lo a pone fin na su bida. Na yegada di tanto polis y ambulance, nan ta haya un hoben di 18aña ainda na bida. Segun informacionnan a ...Read More »
Piscado a haya dinghy ta drief pazuid di cabes di Aruba
Savaneta – Diasabra mainta un señora ta avisa polis cu su casa ariba lama cu e boto Olympic lo a haya un boto ta drief, sin niun persona abordo. Den algun minuut un patruya a bay Zeerover, caminda cu e lo ta bay drenta cu e boto. Mientrastanto polis maritimo ...Read More »
Intento di asesinato na altura di Community pool
San Nicolas – Diahuebs anochi Aruba lo a por a haye cu un caso di asesinato door di arma di candela. Un homber canando cu su bicicleta den den Otaheitistraat cerca di Community pool, diripiente ta haye confronta cu un Toyota Tercel color berde cu glas getint. For di e ...Read More »
Polis a confisca Skyline cu a haci fever na rotonde di Tanki Flip
Tanki Flip-Playa Pabou Diabierna merdia Inspecteur Ho di districto di Noord a tuma nota di un Skyline haciendo maniobranan peligroso na rotonde di Tanki Flip, caminda ela hera dal diferente auto. Mes ora e Inspecteur a bay pa pare y hala su atencion, pero e chauffeur no a worry y ...Read More »

robotstxt: allowed

filter: keep


text:
Diabierna anochi Michelle Obama a duna su ultimo speech, por cierto uno hopi emotivo, gradiciendo su siguidonan bisando: ” Tabata e honor di mas grandi di mi bida, di tabata boso Primera Dama y mi ta spera di cu boso por ta orguyoso dimi”.
“Mi kier pa e hobennan sa, cu nan ta si nan importante y cu nan tin un luga caminda nan ta pertenece”, Obama a bisa, cu un bos cu a kibra varios biaha di emocion. “No tene miedo. Hobennan, boso a tendemi? Mantene bosonan mes enfoca. Sea decidido, tene speransa y tuma poder den boso man. E poder di educacion. Despues bay den mundo y uza e conocimentonan aki pa construi un pais digno di un promesa sin limite. Lidera atrabes di ehempel y nunca tene miedo”, tabata palabranan di Michelle Obama.
Obama a tene su speech final durante un evento caminda el a reconoce e Consehero Escolar di Aña. Y el a realisa esaki exactamente dos siman prome cu e president electo, Donald Trump asumi e cargo presidencial.
E ceremonia aki, cu e Primera Dama a cuminsa na 2015, ta busca pa resalta e conseheronan di scolnan secundario cu a demostra habilidadnan di liderazgo. Ademas, esaki ta parti di su programa “Reach Higher” cu ta promove educacion superior.
Durante su periodo den Cas Blanco, Michelle Obama a defende educacion, salud y tambe famia di militarnan. El a haci esaki asina tanto cu e tabata usa East Room of South Lawn pa trata e temanan aki.
Ademas, e tabata e anfitrion di actuacionnan musical y teatral di White House, caminda scolnan di Washington tabata wordo invita pa participa den eventonan cultural cu, di otro manera, kisas nunca nan lo por a experencia.
Durante campaña politico, Obama tabata tin criticanan fuerte pa Donald Trump. Den varios discurso, el a expresa cu e remarcanan di e ex candidato presidencial tocante hende muhe a afecta su persona masha hopi.
Awor cu e ta saliendo for di White House, e Primera Dama a revela cu e lo haya falta di e atencion special di e personal di White House como tambe e sentido di historia.
“Tin algun momento”, Obama a bisa na e revista Vogue den su edicion di November ultimo, “caminda mi ta contempla e bista cu tin for di e bentana di e South Lawn y caminda e por a aprecia e Washingon Monumento, ariba un dia caminda awa ta yobe , tur rond e yerbanan tabata berde y flornan tabata nace. E ta algo masha bunita. Y ta e momento ey cu a pasa den mi mente, cu mi lo haya falta di lanta tur mainta y admira e bista aki, cada biaha cu mi kier.” Sinembargo, ta su tempo”, Obama a bisa na e revista.
E evento di diabierna no tabata e ultimo aparicion di MIchelle Obama. Esaki lo tuma luga diaranson proximo, durante e programa “The Tonight Show with Jimmy Fallon.”


text:
Ku orguyo Maduro & Curiel's Bank N.V. ta presentá Bo e futuro di teknologia di tarheta di pago: Bankomatiko smart card. E Bankomatiko smart card tin un diseño nobo i ta kontené un chip pa mas seguridat i aseptashon mas amplio di e tarheta. Ademas Bo ta haña Fun Miles pa kada kompra na Antia i Aruba, loke ta proba atrobe ku Maduro & Curiel's Bank N.V. no tin igual ora ta trata di benefisio pa su klientenan.
Kiko ta Bankomatiko smart card?
E Bankomatiko smart card ta un vershon mas avansá di e tarheta di Bankomatiko aktual blou. E tarheta tin un diseño nobo i tambe tin un chip riba e tarheta ku ta duna un nivel mas haltu di seguridat.
Ki otro benefisio mi ta haña ku mi tarheta di Bankomatiko smart card?
Awor pa kada kompra ku Bo hasi ku Bo Bankomatiko smart card na Antia i Aruba,, Bo por haña FunMiles. Asina Bo a registrá Bo kuenta di Fun Miles, Bo ta kuminsá haña 1 Fun Mile pa kada NAf 5,- ku kada kompra ku Bo Bankomatiko smart card. Bo kuenta di Fun Miles ta wòrdu akreditá outomátikamente ku e kantidat di Fun Miles ku Bo a haña. No ta importá unda Bo usa Bo tarheta, tanten ta trata di kompra i no di retiro di plaka for di un ATM.
Kon mi ta hasi un transakshon usando e chip riba e tarheta?
E pasonan menshoná ariba ta konta pa machin di pago ku ta aktivá pa aseptá chip rònt mundu. Un machin di pago ku ta aktivá pa aseptá chip semper lo pidi Bo pa hinka e tarheta despues ku Bo a swaip. Sinembargo, pa garantisá aseptashon rònt mundu tòg Bo por swaip Bo tarheta na terminalnan ku no ta aktivá ainda pa aseptá chip, usando e strepi magnétiko patras di Bo tarheta.
Chèk e lista di preguntanan mas puntra over di e Bankomatiko smart card pa mas informashon.
Terms & Conditions Bankomatiko Card
View the Terms & Conditions of the Bankomatiko Card here.


text:
Aruba, Corsou y Sint Maarten, nan Lasonan TERMINAL cu Hulanda desde 10-10-10:
For di e Fecha Historico menciona Definitivamente Nos Pueblo Respeta na Aruba, “ISLA” cu tantisimo mi persona ta stima, Nos Yiunan di Tera Respeta, masha INCONSCIENTE, tan lamentablemente, ta “ENTREGANDO” e nacionalidad Hulandes. Esaki pa masha motibonan fundamental. E “Koninkrijksstatuut introduci 15 di december 1954, a pone un FIN na e Relacionan DURADERO cu Hulanda TABATA tin cu Aruba, Corsou, Bonaire, Sint Maarten, Saba, Sint Eustatius y Surnam den su Epoca Colonial”. Epoca entre 1634 y 10 di december 1948, fecha ultimo cu Politiek Den Haag a pone un FIN na Hulanda su Epoca como tal. FIN via e Tratadonan Internacional cual Politiek Den Haag a Acorda cu Nacionan Uni pa Nos Pueblonan Respeta di cu y pa cu Nos DERECHONAN Humano. For di 15-12-1954 (introduccion Statuto) pues Nos 6 Pueblonan Respeta como Antiyanan Hulandes “PAIS AUTONOMO”, te dia 10-10-10, Tabata tin un “Relacion TEMPORARIO cu e berdadero PAIS Hulanda”.
LOGICO cu lo Mester a “PROLONGA” e “Relacionan DURADERO cu Hulanda” via e Statuto mediante e “Fundamentalisimo Tratadonan Internacional di cu y pa cu Nos DERECHONAN Humano”, loke “Nos Grandinan Tan Stima den Pasado” prome cu 10-12-1948 “NO TABATA TIN” den tal Epoka Colonial di Hulanda.
10-12-1948 dia cu e.o. Aruba mescos cu tur nos otro 5 ISLANAN Ruman, cada un a bira un “Nederlands RECHTSGEBIED”, via dicho Tratadonan Internacional, cada un, un “Teritorio di DERECHONAN Hulandes” pues. E “AUTONOMIANAN” Fundeshi di e Statuto a bin pone un “FIN” na e “Relacionan DURADERO cu Hulanda TABATA cu e.o. Aruba manera ya bon splica”. “AUTONOMIANAN” di, entre otro, Aruba, Corsou y Hulanda, cu a haci Nos Pueblonan Respeta “INDEPENDIENTE” di “Nan/Nos Tan Fundamentalisimo DERECHONAN Hulandes Adkiri 6 aña prome cu e introduccion di e Statuto”.
Kiermen cu e AUTONOMIANAN, siendo cu Nos 6 Pueblonan Respeta ta “RICO na Tratadonan Internacional di cu y pa cu Nos DERECHONAN Humano for di 10-12-1948”, fuera di cu nan a pone un FIN na e Relacionan DURADERO cu Hulanda, TAMBE nan a bin haci Nos Pueblonan Respeta den Caribe HULANDES, haci nan “INDEPENDIENTE” di “Nan/Nos Sagrado DERECHONAN Hulandes”, esta “INDEPENDIENTE” di ta “Parti Directo di e INMENSO RIKEZA di Pais Hulanda na Cabez di e Koninkrijk aki”. Awendia Hulanda su Forza di Exportacion ta Algo Mas di “MIL MIYON EURO” NO pa aña Ni pa luna, sino pa “DIA”. “Un Berdero DRAMA Humano pues cu introduccion di dicho AUTONOMIANAN”.
Awor desde 10-10-10 Nos Pueblo Respeta na Aruba, Masha INCONSCIENTE, mescos cu na Corsou y Sint Maarten como “PAIS AUTONOMO” ta “INDEPENDIENTE” di “Nan/Nos Tan Fundamentalisimo DERECHONAN Hulandes” ya for di 15-12-1954 desde introduccion di e Statuto, TAMBE “Definitivamente Nan ta den un Laso TERMINAL cu Hulanda” como “PAIS AUTONOMO” for di 10-10-10. Cu e “Tan Penibel Realidadnan di Bida aki” NO, “NO” tin “Niun Ni NINGUN Perspectiva pa particularmente Nos POBER Criaturanan Inocente y Hobenan”, “Kendenan ta Nos LEGITIMO Futuro”, “Niun Ni NINGUN Perspectiva pa Nan por Sigui Keda den Poder di Nan Nacionalidad Hulandes” - “NACI” cu “Bista Riba Nan FUTURO for di 10-10-10” na “Aruba, Corsou y Sint Maarten”.
“Di e forma’ki manera un cu un ta dos”, Tan Profundamente Tristo, Nos Pueblonan Respeta na Aruba, Corsou y Sint Maarten, MESTER pero “MESTER” – “ENTREGA” e “nacionalidad Hulandes awor den Futuro Sercano for 10 di oktober 2010”. Pa e Simpel “HECHO” cu e “Statuto tin Aruba mescos cu Corsou y Sint Maarten” como “PAIS AUTONOMO” den un “Relacion TERMINAL cu Hulanda”. Y Nos 3 ISLANAN Stima NO, “NO” ta “Ubica den e Awanan Teritorial di e berdadero Pais Hulanda” manera p.e. e ISLA Texel “SI” ta, sino Aruba mescos cu Corsou ta Ubica “PERMANENTEMENTE” den e “Awanan Teritorial di Venezuela”!!!!
Cristomonialmente,
Augustin Chrismo Stamper (onafhankelijke onderzoeker Koninkrijksrelaties, Discipel Binnen de Gave van VREDE van Jezus Christus, Gave van Zijn/Onze Vader die in de Hemel Zijt, Hij die Alles wat Hier op Aarde LEEFT, in VREDE Geschapen Heeft)
Augustin Stamper
Status Aparte: Cambia e nacionalidad Hulandes pa esun Venezolano.
Sr. Marlon Werleman, duna contenido real na e Status Aparte, manera bo respetable persona ta informa, segun Logica di META di dje Ancra den punto 4 di e Conclusionan di e Combenio di Conferencia di Mesa Rondo maart 1983, esta e "Principal Garantia Estatal di INDEPENDENCIA pa Aruba", ta nifica nada otro cu; awor den Futuro Sercano despues di e Fecha Historico di INTEGRACION den nos relacionan cu Hulanda 10-10-10, Realmente Cambia e nacionalidad Hulandes NACI di Nos Pueblo Respeta na Aruba, Cambi'e pa esun Venezolano. Pa e Simpel HECHO cu Aruba (ISLA" cu tantisimo mi persona ta Stima), mescos cu Corsou y Bonaire, NO ta Ubica den e Awanan Teritorial di e berdadero Pais Hulanda, sino "Ubica PERMANENTEMENTE den e Awanan Teritorial di Venezuela"!!!!
Cristomonialmente,
Augustin Chrismo Stamper (Inventor di e Identidad Huridico - HULANDES Caribense - Posicion di "Nos DERECHONAN Hulandes" pa tur 6 Pueblonan Hulandes Respeta den Caribe HULANDES, inventa aki na Hulanda september 1992, Discipulo Dentro di e Don di PAZ di Cristo Hesus)
Marlon Werleman
Aruba mester su trankilidad y un comienso nobo! Gobierno aki no por bolbe despues di september! Ban pa un gobierno nobo, integro, serio y capaz pa recobra nos balornan, respet y duna contenido real na nos status aparte! ... See MoreSee Less
17 hours ago ·
Un bon siman pa bo awe. Feliz Dialuna scuchando Cool FM 98.9 pa alegra bo dia. #bondia #dialuna #conbotasinti #Aruba #CoolFM Coolfm Aruba ... See MoreSee Less
2 days ago ·
Bo tin hopi yerba den bo cura. Facil. Cumpra e pakete aki na Flora. Nan tin tur loke bo tin mester pa laga bo cura limpi. Puntra Flora y nan ta cla pa yuda bo. #Aruba #CoolAruba ... See MoreSee Less
2 days ago ·
Feliz Diadomingo !!! Awe ta beach day cu Cool FM 98.9 #Aruba #Beach #CoolFM #Radio ... See MoreSee Less
3 days ago ·


text:
Impuesto riba Benta
Impuesto riba Benta (Hulandes: Omzetbelasting - OB) ta un impuesto indirekto. Esaki ta nifiká ku Servisio di Impuesto no ta kobra esaki direktamente serka e kliente, pero e empresario. Pues, e kliente ta paga e OB na e empresario i esaki na su turno ta hiba esaki pa Ontvanger.
Ehèmpel
Señora A ta kumpra un shimis den un pakus. Riba e faktura di señora A tin pará e preis di e shimis (Naf. 100,-) i e OB (Naf. 5,-), kual ta duna un total di Naf. 105,-. Señora A ta paga e montante kompletu di Naf. 105,-. E pakus na su turno ta transferí e OB di Naf. 5,- pa Ontvanger.
OB ta wòrdu rekoudá na Kòrsou segun e sistema akumulativo. Esaki ta nifiká ku kada bia ku un produkto wòrdu bendé òf un servisio wòrdu duná tin ku kobra OB riba esakinan. Na Kòrsou e empresario mester kobra OB. Mester kobra i paga OB ora ta trata di e siguiente asuntunan òf prestashonnan:
- Benta di un produkto
- Un servisio prestá
- Importashon di produkto
Kontenido
Empresario[editá | editá fuente]
Ora ta trata di OB lokual ta sentral ta e definishon empresario. E definishon aki ta nifiká, ora ta trata di OB: kualke persona ku un negoshi òf ku ta ehersé un funshon independiente. Kual ta nifiká ku tantu un persona natural komo un persona hurídiko por ta un empresario. No ta di importansia si e meta final ta hasi ganashi òf nò.
E definishon aki den mayoria kaso lo no mester ta un problema. Pero den sierto situashonnan por eksistí e insertidumbre di ta trata aki di un empresario òf no. Loke ta konta aki ta, e persona konserní mester ta forma parti den ekonomia òf mihó bisá e interakshon ekonómiko. Ora un persona bende su outo por ehèmpel ku su bisiña, no ta trata akinan di un akto empresarial(Hulandes: ondernemerschap). Mayoria bia mester ta trata aki di un persona natural òf hurídiko ku ta inskribí na Kámara di Komersio.
E lei riba OB no ta tene kuenta ku e forma hurídiko di e empresario. Tur empresario mester kobra i paga OB. Por ta trata aki di un propietario úniko, sosiedat, sosiedat kolektivo, sosiedat komanditario, sosiedat limitá òf un sosiedat anónimo. Un fundashon òf un asosiashon tambe por ser konsiderá un empresario ora ta trata di OB.
Prestashonnan[editá | editá fuente]
E aktonan ku ta importante ora ta trata di OB ta:
- Benta di un produkto
- Un servisio prestá
- Importashon di produkto
E aktonan aki di un empresario ta wòrdu yamá prestashon.
Benta di un produkto[editá | editá fuente]
E aktonan ku ta kai bou di benta di produkto ta:
- Traspaso di un produkto dor di un akuerdo
- Entrega di produkto dor di un akuerdo di kompra a plaso òf lis finansiero
- Traspaso di propietario di un produkto ku ta forma parti di un otro produkto
- Disposishon di merkansia pa otro fin ku no ta fin komersial
- Disposishon di produktonan ku fin komersial pa uso den e kompania
E lugá di benta ta esun kaminda e empresario ta situá òf biba.
Servisio prestá[editá | editá fuente]
Ta papia di servisio prestá na momentu ku empresario duna un servisio kontra pago. E término servisio den e kaso aki ta hopi amplio. Un barbero ta duna un servisio, pero tambe un akountent, hürdó, un abogado òf un asesor. Otro ehèmpelnan di servisio ta:
- Hür di un propiedat inmóbil
- Seramentu di un seguro
- Pintamentu di un kas
- Reparashon di un outo
Pa kobra impuesto riba servisio prestá ta konta aki tambe ku e lugá kaminda e servisio a wòrdu prestá mester ta kaminda e empresario ta biba òf ta situá.
Importashon di produkto[editá | editá fuente]
Na momentu ku produktonan wòrdu importá tambe mester paga OB. No ta importá aki si ta trata di un persona partikular òf un empresario.
Ehèmpel
Señora M a kumpra un outo na Miami. Ora outo yega Kòrsou Señora M ta bai saka e outo. E tin ku hasi deklarashon di e outo na Duana i paga e montante di belasting riba importashon i tambe OB.
Pa empresarionan ku ta importá merkansia tin un areglo eksepshonal. Merkansia ta produktonan ku ta destiná pa wòrdu bendé. E areglo yama derechi di deskuento: e OB ku e empresario paga serka Duana na importashon por wòrdu deskontá for di OB ku e empresario tin transferí ku e la haña dor di benta di produkto na kliente. Pa hasi uso di e derechi aki, e empresario mester pidi un disposishon serka Inspekshon di Impuesto.
Banda di esaki ta eksistí e posibilidat pa kualifiká pa un dispensashon pa paga OB na importashon. Pa esaki mester di un disposishon di Duana.
Tarifa[editá | editá fuente]
E tarifa di OB na Kòrsou ta 5%. Esaki ta konta pa tur prestashon, ku eksepshon di seguro kual ta 6%.


text:
Ministerio di Husticia ta organiza Torneo di Reino pa hobennan di grupo di prevencion
ORANJESTAD (AAN): Ministerio di Husticia su team ta preparando pa un competencia di Reino di hobennan cu ta forma parti di un grupo di prevencion cu yama “Alleen Jij bepaalt wie je bent”(Bo futuro ta den BO man).
Den entrevista cu Harvey Clement, coodinador di e proyecto pa ministerio di husticia, el a splica cu for di 3 pa 6 di October awor ta bay tuma lugar na Aruba Torneo di Reino, dirigi riba muchanan cu ta den un grupo di prevencion di e programa “Alleen Jij bepaalt wie Je bent” ( Bo futuro ta den Bo man). E ta un programa cu ta recluta hobennan p’asina por medio di deporte yuda preveni cu nan ta bay den mal caminda, y asina haya mas interes pa haci deporte.
E representante di Hulanda señora Hanneke Sint hunto cu e representante di Binnenlandse Betrekkingen, Minister di Husticia Arthur Dowers y Harvey Clement a reuni recientemente riba e tema aki. E mandatario a ricibi basta informacion di loke a bin ta haciendo cu e grupo di hobennan aki y con nan ta worde guia.
E torneo di Reino lo conta cu participacion di delegacionnan di Hulanda, Sint Maarten, Corsou y Hulanda, mientras cu mandatarionan di tur e paisnan menciona tambe lo ta presente. A haya informacion cu pa e evento special y di gran importancia aki ta bay bini tambe representantenan di Famia Real di Hulanda.
E delegacionnan lo cuminsa yega riba prome y 2 di october pa e ramonan deportivo cu lo tuma luga den Joe Laveist Sportpark.
Ta trata di un evento deportivo dirigi riba e grupo di hoben cu ta varia di edad 10 pa 17 aña y asina aki ta saca un man pa guia nan pa nan no bay den mal caminda. Na mesun momento mester laga nan sinti nan mes bon, principalmente durante e torneo na Aruba pa cual lo organiza actividadnan social tambe durante e siman cu nan ta na Aruba.
Minister Dowers ta hopi orguyoso cu su Ministerio a haya chens pa organiza un programa asina importante pa hobennan. E ramonan den cual lo tin competencia ta Basketball, Baseball y futbol. Como cu e evento ta tuma luga den temporada di Herfstvakantie ta haci un apelacion na mayornan pa trece nan yiunan pa presencia e diferente competencianan cu ta bay tuma lugar.


text:
KOMUNIKADO 24 novèmber 2011
Tarifa pa kas di famia suministrá koriente bèk: 40 sèn pa kiloWatt hour
Willemstad – Den futuro kada kas di famia mes por produsí su koriente i loke e no usa, e por suministrá bèk na e ret. Esaki ta konta tambe pa kompanianan chikitu. Tur luna ta deskontá riba resibu, i na fin di aña ta deskontá finalmente i a base di e resultado final por risibí pago a base di e tarifa di 40 sèn pa kWh. Pa empresanan grandi e tarifa ta 42 sèn pa kWh. Konseho di Minister riba 23 di novèmber 2011 a stipulá e tarifanan pa suministro bèk di koriente produsí den forma duradero i riba eskala chikitu dor di riba 40 sèn pa kWh. E tarifanan aki ta drenta na vigor riba 1 di yanüari 2012. E siguiente fecha pa hasi kambio ta 1 di aprel 2013, segun e prosedura. E “Nota di Maneho Suministro di Koriente Duradero riba Eskala Chikí Kòrsou” a keda stipulá riba 16 di novèmber 2011 i awor a stipulá tambe tarifa pa suministro bèk di koriente. Den e Nota di Maneho tin pará e kondishonnan i preskripshonnan pa produkshon di koriente riba eskala chikí dor di kasnan di famia i usuarionan komersial. E Nota di Maneho aki ta un elaborashon mas aleu di e “Nota di Maneho Regulashon di Suministro di Koriente Kòrsou 2011‐2015” ku Konseho di Minister a stipulá riba 16 di febrüari 2011. E Nota di Maneho aki ta deskribí e vishon i intenshonnan di maneho di gobièrnu riba tereno di suministro di koriente. Energia duradero E maneho di koriente di gobièrnu ta dirigí entre otro riba stimulashon di produkshon i uso di energia duradero a base di fuentenan limpi ku pais mes ta disponé di dje, manera solo i bientu. Pa fasilitá e produkshon i uso tabata nesesario pa regulá dos aspekto: produkshon duradero riba eskala chikí i konekshon di e instalashonnan pa produkshon duradero riba eskala chikí, riba e ret públiko di koriente. Awor Aqualectra tin e obligashon pa konektá kada ekipo pa produkshon duradero riba eskala chikí di koriente pa propio uso òf pa un grupo chikitu di persona òf organisashon, riba su ret di transporte i distribushon. E ekipo mester kumpli ku kondishonnan di konekshon i otro preskripshonnan tékniko. E konekshon ta trese kuné e posibilidat di suministrá koriente bèk.
Pagina 1 van 3
Suministro bèk Ora e usuario di energia di solo òf bientu ta konektá riba e ret di Aqualectra, e por suministrá koriente di mas ku e no ta usa na e ret; esaki ta loke ta yama ‘suministro bèk’. Esaki ta posibel a base di kondishonnan i preskripshonnan estrikto. Netmetering Es ku a hasi produkshon duradero riba eskala chikí i ku ta suministrá bèk na Aqualectra, ta keda kompensá a base di deskontá (verreken) entre e suministro bèk i e kompra for di e nèt públiko. Esaki ta e loke yama “netmetering” òf “traha a base di saldo”. Pa kasnan di famia i empresanan chikí ta deskontá te 10kW riba un base mensual. E kWh ku suministrá bèk ta keda deskontá 1:1 ku e kWh ku Aqualectra suministrá. Den e kaso di deskontá aki ta usa pues e tarifanan di suministro, pues e tarifanan di Aqualectra. Si un kas di famia a suministrá bèk na e ret mas ku el a usa, esaki ta resultá den un saldo positivo di kWh pa e kas di famia, ku ta pasa over pa e siguiente luna. Na final di un aña kalendario, si a sobra un saldo positivo o krédito akumulá, Aqualectra ta paga a base di e tarifa di suministrá bèk, pues 40 sèn pa kada kWh, na e usuario. Despues ta kuminsá un siklo nobo di suministro i suministro bèk. Pa e usuario komersial ku tin kapasidat di produkshon di mas ku 10kW te ku 1 MW ta konta ku no ta deskontá. Aki Aqualectra ta paga tur luna pa kada kWh suministrá bèk dirèkt e 42 sèn pa kWh. Pues no ta deskontá i traha a base di saldo. Rekuperá E meta di e tarifanan pa suministro bèk ta pa duna esnan ku ta produsí koriente duradero riba eskala chikí un kompensashon adekuá pa e energia duradero ku nan ta produsí i entregá na e ret. Di e forma aki nan por rekuperá nan invershon den instalashonnan manera pènel di solo den un tempu rasonabel. Balansa Mester tin un balansa si: suministro bèk i e tarifanan pa esaki no mester trese kostonan irasonabel kuné pa Aqualectra, mirá for di un punto di bista di negoshi. Esaki ta lógiko, ya ku Aqualectra tin i ta mantené e responsabilidat pa ku e ret di públiko di koriente, i komo back‐up pa tur kas di famia i organisashonnan na Kòrsou. Pues no por hinka Aqualectra den un situashon di riesgo. P’esei a pone un límite na ekiponan di produkshon. Pa kasnan di famia i empresanan chikí a stipulá e límite na 10kW, i pa usuarionan komersial a pone komo límite 1MW. Pa
Pagina 2 van 3
e dos tiponan aki di produkshon riba eskala chikitu no tin mester di konseshon; pa produkshon riba eskala mas grandi ku esaki, si tin mester di konseshon. [FIN DI KOMUNIKADO] Teksto pa foto: E maneho di koriente di gobièrnu ta dirigí entre otro riba stimulashon di produkshon i uso di energia duradero a base di fuentenan limpi ku pais mes ta disponé di dje, manera solo i bientu. Nota pa redakshon– no pa publikashon
Pa mas informashon:
Jacques Heide Bosero kampaña publisitario di Maneho Nobo di Koriente Tel. 5133717
Pagina 3 van 3


text:
Geologia
Geologia (for di e palabranan Griego Yῆ, gê, "mundu" and λόYoς, logos, "studio") ta e siencia anto estudio di e mundu solido anto e prosesonan dor di kua e la formá i kambia. geologia ta provadi evidensia primario pa plàten tecktoniek, e historia di bida anto evolushon, anto klimanan pasado. Den tempunan moderno, geologia ta importante pa eksplorashon pa mineralnan anto hydrokarbon, anto hopi importante pa voorspel peligronan natural, ta hunga un rol esesial den engeneiro geoteknikal, anto ta un disiplina akademiko mayor.


text:
WhatsApp ta permití bo pone énfasis riba palabranan den bo teksto!
WhatsApp ta permití bo pone énfasis riba palabranan den bo teksto!
Bo por skibi un mensahe poniendo énfasis riba palabranan dor di hasi nan: ‘Bold’, ‘Italic’ òf ‘Crossed out’.
Kompará ku e último desaroyonan ku WhatsApp a bini kuné, manera e introdukshon di ‘WhatsApp calling’ i ‘Voice note’ e manera di manda teksto aki ta unu konsiderablemente chikitu, sinembargo hopi práktiko.
Dor di hasi uso di un karakter speshal promé i despues di un palabra ku bo ke manda, bo ta pone asin’ei un énfasis riba e palabra spesífiko. Bo por usa e 3 opshonnan aki pa enfatisá loke bo ke bisa òf asta kambia e nifikashon di bo mensahe.
Pa bo manda un palabra na ‘Bold’ usa: (*) promé i despues di e palabra, por ehèmpel; *Tèst*
Pa bo manda un palabra na ‘Italic’ usa: (_) promé i despues di e palabra, por ehèmpel; _Tèst_
Pa bo manda un palabra na ‘Crossed out’ usa: (~) promé i despues di e palabra, por ehèmpel; ~Tèst~
Miéntras nos ta sperando e dia ku WhatsApp bin ku e opshon pa sali for di un ‘WhatsApp group’ sin esaki keda anunsiá den e grupo :), tin algun opshon mas ku tambe ta interesante:
- Marka bo kòmbersashonnan faborito
- Pone un grupo na silensio
- Manda un ‘broadcast’ pa bo kontaktonan
Pa mas di e tipo di informashonnan aki, sigui nos Blog i bo ta keda bon informá, aki na TECH SMART!


text:
“E secreto di yega 103 aña ta secreto di Dios”
Sra Maria Anette Maduro Lampe semper gusta hari
ORANJESTAD (AAN): Maria Anette Maduro Lampe tin 103 aña y ta di bario di Mahuma.
Durante un entrevista relaciona cu Dia di nos grandinan, señora Lampe a bisa cu el a haya 15 yiu cu su casa Mauricio Maduro.
Ora e tabata mucha e tabata gusta hunga entre otro cu popchi.
Pa loke ta cuminda, e tabata gusta come bonchi, komkommer y carni.
Señora Maduro Lampe nunca a traha, pero na cas tabata tin suficiente trabao cu e 15 yiunan cu orguyosamente el a cria.
DIARIO a puntra señora Maduro di e bistimento di e temponan ey y el a bisa cu muhernan tabata bisti shimis si y no carson.
Pa loke ta amigonan di school, sra Maduro a bisa cu tur a muri caba.
Awor ta su famia y bisiñanan ta su amigonan.
DIARIO a puntra Señora Maduro con el a conoce su casa y el a bisa cu ta na misa el a conoce.
Pa loke ta e enamoramento di antes, sra Maduro a bisa cu e persona tabata bin 1 of 2 biaha pa siman pa bishita e persona cu e tabata enamora di dje.
E famia di sra Maduro tabata cria bestia e tempo ey, incluyendo cabrito, porco y galiña.
Noticia di morto bo no tabata haya den corant manera awor, sino for di leu bo tabata tende un tiro di cañon cu tabata indica cu un hende a fayece.
DIARIO a puntra sra Maduro cua tabata e temporada mas dushi di su hubentud y el a bisa cu tabata dushi ora e tabata conoce amiga y nan tabata bin cerca dje.
DIARIO a puntra e señora tambe con e ta sinti awor cu e tin 103 aña y el cu un sonrisa grandi riba su cara el a bisa cu te awor e ta sinti su mes bon.
El a bisa cu e tin pasenshi y e ta pidi Dios pa dune poco bida mas.
DIARIO a puntra señora Maduro kico ta e secreto di por a yega 103 aña.
“Esey ta secreto di Dios y no dimi”, segun señora Maduro.
El a bisa tambe cu e tempo ey nan tabata come hopi pisca y carni fresco, tambe bonchi patia etc. y esey quizas a yuda tambe.


text:
POPO
PARADA
Awe POPO ta bolbe riba e parada di mucha di Dialuna ultimo. Na comienzo prome cu parada por a nota claramente cu e ambiente di parada no tabata tey manera custumber. Pero asina cu e parada a cuminza pasa, a lubida riba esaki y lubida tambe cu ta un fecha nobo. Bo a sintibo atrobe “den Diadomingo di parada”. Ta na final bo ta bin realiza cu e parada a caba y ta otro dia nos ta den y no e dia normal di parada.
LUGA
POPO a kere sigur cu e parti entre Talk of the Town pa casi cruzada Lloyd G. Smith Boul. y Adriaan Lacle Boul. lo por tin escases di luga pa hende para, mirando cu e trailernan no por a staciona eynan e aña aki. Pero e situacion a resulta di ta otro. No tabata tin e cantidad di hende cu a spera y esnan cu tabata tin nan lugar di sinta y para tras di baricada sin trailer, a pasa nan mainta y atardi trankil. E cantidad grandi di hende cu sa mira ora tabata tin paradanan te cu aña pasa cu e trailernan staciona eynan ta mucho mas. Nan lo a plama tur rond di e ruta e aña aki.
SHOW
Un turista a comenta na POPO cu ora cu nan a bay parada 12 or merdia, nan a kere cu lo ta un dolor pa haya luga y mira e parada. Peor ainda cu nan tin cu warda te mas o menos 3 or pa e parada yega unda cu nan tabata. A resulta cu nan a haya luga facilmente y no a fada sperando parada. Riba caya so tabata tin un show caba cu e manera cu publico tabata keiro sperando e parada. Djis e movecion di publico tabata un acontecimento caba pa e bishitantenan.
SAME
OLD S….
S.O.S.
E aña aki atrobe POPO a tende comentarionan riba “Same Old Specialities”, S.O.S. den parada. POPO tambe a nota esaki, pero ki ora habri boca bisa algo, e grupo (su lidernan y trahadornan) ta laga sa cu ta cos nobo, cu parce locual nan a mira cantidad di biaha caba. Den diferente grupo por a nota e modificacionnan, e reciclahe di piezanan di paradanan di pasado, pero den forma nobo pa e tema cu nan ta presenta.
TEMA
Tambe POPO a haya comentario riba e temanan. A bira cu aunke kico papia di temanan, ningun hende no ta preocupa cu esaki mas. Tin temanan nobo, pero cu figuranan cu a yega di mira den paradanan di antes caba. Tin temanan cu aunke ki variacion bin cune, semper ta mira locual a yega di pasa caba den parada cu temanan similar. Si mira algo di India, aunke e tema ta algo nobo pero referiendo na India, ta mira casi e mes figuranan y trahe. Mescos cu Chines, Mexico, Indiannan, Egipcionan, flora y Fauna etc. Esaki ta haci cu hendenan ta pensa riba loke a yega di mira caba lubidando e tema cu nan ta mirando nan dilanti na e momento ey.
CHIKITIN
POPO por saca aki un ehemplo riba Chikitin Bin Bin. Cuanto parada nos no a mira cu avionnan. Por bisa cu Chikitin Bin Bin a bolbe presenta “avion” cu a mira tanto biaha.. Pero ta lubida un cos. E estilo cu Chikitin Bin Bin a bin cune tabata unico cu nan fantasia riba Aviacion den Movecion. E combinacion di helicopter y avion di e carosa, nunca a mira ainda. Pues… e avion a yega di mira, pero e combinacion aki tabata algo nobo y mustrando e aparatonan bulando. Proficiat!
INDIVIDUAL
Un persona a haci POPO un pregunta riba participacion den parada y a bisa cu si no ta permiti individualnan mas. POPO a cuminza pensa despues riba esaki, pasobra individualnan no sa mira mas. Esta un persona cu un trahe special y cu no ta forma parti di ningun grupo. Bo no sa mira nan mas. Hopi biaha nan mester ta dilanti di un grupo of patras di un grupo, of unda tin un brassband of un steelband. Mayoria lo no gusta esaki, y mayoria di grupo lo no acepta mey mey di nan un individual disfraza tampoco, pasobra e no ta bisti segun tema di e grupo. Pues, un individual sin grupo, sin banda musical ta manera un “vrije vogel” den carnaval…… Jammer !!
PARADA
AWE
Den e parada di luz di awe, te asina leu cu POPO tin informacion ricibi diabierna siman pasa, ta 9 grupo tabata tin cu a inscribi. Nan ta Pleasers and Teasers/Flash in the Dark, NBO, Majestic, Champagne, TOB, Le Vogue, OPC, XC Lance, y Dushi Carnival Group. E secuencia di gruponan y si esakinan ta tur e gruponan , POPO no a ricibi di e organizadornan pa por a informa lectornan.


text:
1Mi wani du wan bun wortu gi wi sisa Febe, di de wan dinari ini a gemeente na Kenkrea. 2Un teki en na un mindri leki wan sma fu Masra, tapu wan fasi di fiti sma fu Gado. Un mus yepi en tu nanga san a abi fanowdu, awinsi san a de. Bika fu en sei a yepi furu sma, èn a yepi mi tu. 3Taki Priska nanga Akwila odi gi mi. Den e wroko makandra nanga mi gi Kristus Yesus. 4Den sma disi ben kan lasi den libi fu di den yepi mi. Ma a no mi wawan e taki den tangi, ala den gemeente fu den sma di no de Dyu, e taki den tangi tu. 5Un mus taki a gemeente di e kon makandra ini den oso odi tu. Un taki mi lobi brada Epenetus odi gi mi. A de a fosi sma fu a distrikti Asia di teki bribi ini Kristus. 6Un taki Maria odi tu, di ben wroko so tranga gi unu. 7Un taki Andronikus nanga Yunias odi gi mi tu. Den na mi kondreman di ben de na straf'oso makandra nanga mi. Den man disi na prenspari man na mindri den boskopuman fu Yesus, èn den ben e bribi na ini Kristus fosi mi tron wan bribisma. 8Taki Ampliatus odi. Mi lobi en fu di a e bribi ini Masra. 9Taki Urbanus odi gi mi. Neleki wi, a e wroko gi Kristus. Un taki mi lobi mati Stakis odi tu. 10Taki Apeles odi. A de krin tak' en na wan trutru sma fu Kristus. Un taki den ososma fu Aristobulus odi tu. 11Taki Herodion, a kondreman fu mi, odi. Un taki den ososma fu Narsisus odi di de fu Masra. 12Taki den sisa Trifena nanga Trifosa odi. Den e wroko tranga gi Masra. Un taki mi lobi mati Persis odi tu. A wroko bun tranga gi Masra. 13Taki Rufus odi. Masra ben teki en gi Ensrefi. Un taki en mama odi, di de leki wan mama gi mi tu. 14Un mus taki Asinkritus, Flegon, Hermes, Patrobas, Hermas nanga den tra brada di de nanga den, odi tu. 15Un taki Filologus nanga Yulia, Nereus nanga en sisa, nanga Olimpas nanga ala den sma fu Gado di de na den, odi tu. 16Un taki makandra odi nanga wan santa bosi. Ala den gemeente fu Kristus seni taki un odi. 17Brada nanga sisa, mi e begi un tangitangi fu un luku bun nanga den sma di e tyari prati kon na un mindri, èn di e meki trawan bribi sani san no e agri srefsrefi nanga a tru leri san un kisi. Un no mus bemui nanga den. 18Bika den sortu sma disi no e dini Kristus, wi Masra. Na densrefi den e dini. Nanga den moi wortu, èn nanga a switi taki fu den, den e bedrigi den sma di no e si tak' den e pruberi fu puru den na a pasi fu Masra. 19Ala bribisma kon sabi now tak' un e du Gado wani. Dat' meki mi abi prisiri nanga unu. Ma mi wani fu un sabi heri bun san na bun, èn fu un hori unsrefi fara fu den sani san no bun. 20Gado di e gi freide, sa broko a makti fu Satan her'esi na ondro un futu. Meki a bun-ati fu wi Masra Yesus de nanga unu. 21Timoteus, di e wroko makandra nanga mi, e seni taki un odi. Lusius, Yason nanga Sosipater, den kondreman fu mi, e seni taki un odi tu. 22Mi Tertius, di poti a brifi disi na tapu papira, e taki un odi ini a nen fu Masra. 23Gayus, seni taki un odi tu. Mi e libi na en oso, pe a gemeente e kon makandra. Erastus, a man di e luku den moni tori fu a foto, nanga wi brada Kwartus, e seni taki un odi. 24Meki a bun-ati fu wi Masra Yesus Kristus de nanga un alamala. Amen. 25Gado abi makti fu meki un kon tranga. Disi na a Bun Nyunsu fu Yesus Kristus di mi e ferteri unu. Na wan kibritori di ten na ten sma no ben sabi. 26Ma now Gado di e libi fu têgo, taki tak' a mus kon na krin. A ben meki den profeiti skrifi en fu ala folku kan teki bribi èn du a wani fu Gado. 27Na Gado wawan, di abi ala koni, mus kisi grani fu têgo fu di A seni Yesus Kristus kon. Amen.
Copyright
Learn More